De Herr Avkat kunn vel verdragen
Un was ok grad bi Appetit,
Denn hei hadd in de letzte Tid
De schönsten Hungerpoten sagen,
Hadd äwerdem en gauden Magen
Un kunn wat Nüdlich's bi sick slagen;
Hei frett, as wenn hei hängen sall.
Je ja, je ja, wat helpt dat all!
Oll Hans lös't irst an sine Büx
Un grippt de Sak mit Lepeln an
Un ett denn los, kihrt sick an nix
Un höllt sick ümmer drang' heran,
Un as nu in den Tog irst is'e,
Dunn fött hei wiß un ümmer wisser
Un frett sick midden dörch de Arwten.
»Wahrhaftig!« seggt de Kriegsminister,
»Wahrhaftig! Ganz strategisch frißt er:
Er operiert nach Bonaparten
Seinem System; das Zentrum bricht er
Zuerst, dann wendet er sich rechts,
Und nach Minuten des Gefechts
Hat er gesiegt, und mit verhängtem Zügel
Stürzt er sich auf den linken Flügel.
Da liegt auch der! – Du bist der Rechte!
Du siegtest im Gefechte«, seggt'e,
»Ja, alter Bursch, du bist der Sieger,
Und der da, das ist der Betrüger! –
De pommersch Bur, de is tau kenn'n,
Wenn hei't Gewehr fött bi dat En'n,
Wenn hei den Kolben fluschen lett –
Un wenn hei dicke Arwten frett.«